Medicinski aparthejd (Peščanik NVO, 2021)
Izraelski ministar odbrane Beni Ganc saopštio je 25. februara da Izrael obustavlja inicijativu da za 19 zemalja obezbedi 100 hiljada vakcina protiv kovida-19 iz svojih zaliha. Reč je o planu Benjamina Netanijahua koji nema nikakve veze sa Kovaksom, globalnom inicijativom za ujednačen pristup vakcinama. Plan izraelskog premijera zamišljen je kao svojevrsni mito. Times of Israel navodi da je to plan "razmene vakcina za diplomatsku podršku". Među njegovim korisnicima su Gvatemala koja je prva posle SAD-a prebacila svoju ambasadu u Jerusalim, direktno kršeći rezoluciju 478 Saveta bezbednosti UN-a, Češka i Mađarska koje su u Jerusalimu otvorile diplomatske misije i Mauritanija s kojom Izrael teži da uspostavi zvanične odnose